
СБП ЕнерџиПродакшн ДООЕЛ Струмица  
ул. "Младинска" бр. 10, 2400 Струмица

	[bookmark: _Hlk177647642]ПОТСЕТНИК ЗА ПОТРОШУВАЧИТЕ НА СБП Енерџи Продаршн ДОО Струмица
	



ЦЕЛ 
[bookmark: _Hlk15477707]	Овој Потсетник има за цел да обезбеди точни, детални и прецизни информации во врска со условите за снабдување со електрична енергија и можностите и поволностите кои ги има секој учесник на слободниот пазар на електрична енергија на Република Македонија, а се наменети, пред се, за актуелните и потенцијалните клиенти на СБП Енерџи Продаршн ДОО Струмица. 

ОПФАТ 
Потсетникот содржи практични информации за: правата, должностите, можностите кои им се нудат на потрошувачите, како и должостите на снабдувачот. Начинот на кој се презентирани овие информации е јасен и корисен за сите потрошувачи на слободниот пазар на електрична енергија. 
Овој Потсетник е составен во согласност со Законот за енергетика (Службен весник на Република Македонија бр. 96/18, Правилата за снабдување за електрична енергија донесени на ден 07.09.2018, како и сите други законски и подзаконски акти кои важат на територијата на Р. С. Македонија. 

СОДРЖИНА: 
	1. Основни елементи на Договорот за снабдување  

	2. Склучување на договор за снабдување и услови, начин и постапка за промена на снабдувач

	3. Информации за цените и надоместоците кои ги плаќа потрошувачот 

	4. Достапност на податоците за потрошената и фактурирана електрична енергија

	5. Доставување на фактурата и начин на пријавување во случај на недобиена фактура  

	6. Условите под кои може да се ограничи или прекине снабдувањето

	7. Поволности во поглед на цените што му се достапни на потрошувачот и начинот на нивното остварување 

	8.  Содржина, постапка и доставување на информации до потрошувачите 

	9. Начин и постапка за решавање и постапување по приговори и претставки од потрошувачите


	10. Комуникација на СБП Енерџи Продаршн ДОО Струмица со потрошувачите



1. Основни елементи на договорот за снабдување СБП Енерџи Продаршн ДОО Струмица: 

Секој Договор за снабдување кој Потрошувачот го склучува со СБП Енерџи Продаршн ДОО Струмица задолжително ги содржи следните елементи: 




· Податоци за договорните страни (точен назив, седиште, матичен број, даночен број, овластено лице за потпишување на Договорот); 
· Предмет на договор: Снабдување со електрична енергија; 
· Цена за испорачаната електрична енергија изразена во MWh / KWh; 
· Времетраење на Договорот за снабдување и прецизно дефиниран период на испорака; 
· Флексибилност во испораката на договорените количини (+/-); 
· Услови за плаќање и начин на фактурирање;  
· Одговорности на Снабдувачот / Одговорности на Потрошувачот; 
· Банкарска гаранција за навремено и квалитетно извршување на договорот (доколку се предвидува) и услови за активирање на гаранцијата за понудата, како и гаранцијата за навремено и квалитетно извршување,
· Надоместок на трошоци поради неисполнување на обврските од договорот,
· Виша сила,
· Договорни казни кои произлегуваат од евентуално неисполнување на Договорот (пр. казнена камата за задоцнето плаќање, ненајавена промена на режим на работа; 
· Начин на разрешување на споровите; 
· Престанување и раскинување на договорот; 
· Прилог 1 кон Договорот за снабдување кој ги содржи  сите мерни места на Потрошувачот кои се предмет на снабдување 
Доколку Потрошувачот и Снабдувачот имаат посебни барања во врска со снабдувањето заради специфичноста на потрошувачката на Потрошувачот, истите ќе бидат предмет на преговарање и доколку се усогласени, ќе се вметнати како одредби од Договорот. 


2. Склучување на договор за снабдување и услови, начин и постапката за промена на снабдувач

· Склучување на договор за снабдување 
СБП Енерџи Продаршн ДОО Струмица советува потрошувачот кој одлучил да го промени својот снабдувач побара од снабдувачите да му достават понуди за снабдување, внимавајќи тие да бидат за ист период на снабдување и со еднаков период на важност. 
СБП Енерџи Продаршн ДОО Струмица може да им понуди на потенцијалните клиенти стручна, бесплатна помош при евалвација на добиените понуди и совет за избор на најповолната и најквалитетната понуда. 
На потрошувачот кој се одлучил да склучи договор со СБП Енерџи Продаршн ДОО Струмица му се доставува модел на договор за снабдување. По утврдување на текстот,  одредбите и условите од договорот, потрошувачот и СБП Енерџи Продаршн ДОО Струмица го склучуваат договорот.  

· Услови, начин и постапката за промена на снабдувач

СБП Енерџи Продаршн ДОО Струмица во функција на активен снабдувач со електричната енергија го води Потрошувачот кој одлучил да го промени својот снабдувач низ целиот процес кој завршува со влез на мерните места на Потрошувачот во нашата балансната група. 

Чекор 1. Откако ќе го склучи договорот за снабдување, потрошувачот поднесува до новиот снабдувач барање за промена на снабдувач и изјава со која потврдува дека бара да биде снабдуван од новиот снабдувач и дека е запознаен со условите за снабдување што ќе бидат содржани во договорот за снабдување.

Постапката за промена на снабдувач трае најдолго три недели, а започнува од денот кога новиот снабдувач го примил од потрошувачот барањето за промена на снабдувач. Постапката за промена 


на снабдувач се спроведува поодделно за секое мерно место на потрошувачот. Комуникацијата и размената на сите документи, податоци и информации меѓу операторот, новиот снабдувач и постојниот снабдувач се врши по електронски пат. 
	
Барањето што го поднесуваат потрошувачи коишто не се домаќинства, содржи и податоци за правното лице (назив, адреса, ЕМБС, ЕДБ, лице овластено за застапување и претставување), категорија на приклучок, копија од последната фактура доставена од постојниот снабдувач, начин на плаќање на обврските кон операторот и начин на остварување на обврските за балансна одговорност, постоечки активни договори со други снабдувачи и основни податоци од тие договори (идентитет, количини или профил на оптоварувања, времетраење, балансна одговорност). Ако новиот снабдувач го прифати барањето на потрошувачот, во рок од еден работен ден по приемот на изјавата го известува потрошувачот дека ќе ја започне постапката за промена на снабдувач.  СБП Енерџи Продаршн ДОО Струмица на својата веб-страница има прикачено модели и упатство за составување на барањето и изјавата. За помош и консултации при изготвувањето на изјавата и полномошното, СБП Енерџи Продаршн ДОО Струмица на потрошувачот не му наплаќа никаков надоместок.  Потрошувачот мора да биде внимателен податоците и информациите што  ги доставува да бидат максимално прецизни и точни. 

Чекор 2. Откако СБП Енерџи Продаршн ДОО Струмица ќе ги добие сите потребни податоци и официјално ќе прифати да биде иден снабдувач на потрошувачот, тој доставува до операторот на соодветниот систем барање, најдоцна 15 работни дена пред датумот на промена на снабдувачот. 
Датумот на промена на снабдувач секогаш е на првиот ден од календарскиот месец, при што барањето што новиот снабдувач го доставува до операторот на соодветниот систем се поднесува најдоцна 15 работни дена пред датумот на промена на снабдувачот. 

Чекор 3. Откако ќе ги заврши сите неопходни административни процедури за преземање на мерните места на новиот потрошувач, СБП Енерџи Продаршн ДОО Струмица на Потрошувачот му испраќа допис во кој го известува дека промената е конечно реализирана и го прецизира датумот на кој престанува снабдувањето од претходниот снабдувач, а почнува снабдувањето од СБП Енерџи Продаршн ДОО Струмица.  

3. Информации за цените и надоместоците кои ги плаќа потрошувачот
СБП Енерџи Продаршн ДОО Струмица пред почетокот на Договорот за снабдување го известува секој потрошувач за трошоците кои е должен да ги плаќа, како учесник на слободниот пазар на електрична енергија. Имено, покрај испорачаната активна електрична енергија, потрошувачот е должен да плаќа: 
· [bookmark: _Hlk16083674]Трошок за дистрибуција на електрична енергија, зависно категоријата на приклучното место, кој го плаќа кон Операторот на дистрибутивниот систем, а чијашто висина ја определува Регулаторната комисија за енергетика. 
· Трошоците кои се составен дел на фактурата на СБП Енерџи Продаршн ДОО Струмица: 
· Таксата за учество на пазарот на електрична енергија чијашто висина ја определува Регулаторната комисија за енергетика; 
· Трошок (%) за енергија од повластени производители кој го определува МЕПСО АД и е категорија која се менува на месечно ниво; 

4. Достапност до податоците за потрошената и фактурирана електрична енергија

СБП Енерџи Продаршн ДОО Струмица во прилог на секоја месечна фактура кон Потрошувачот доставува јасен и детален приказ на потрошената месечна количина на електрична енергија. Приказот содржи информации за конзумот на секое место на потрошувачка во Активна висока и Активна ниска тарифа. 
	


По потреба и врз основа на претходен договор, СБП Енерџи Продаршн ДОО Струмица на потрошувачот може да му достави и дневни потрошени количини за претходните денови. 
Во случај, СБП Енерџи Продаршн ДОО Струмица да забележи промена во режимот и начиниот на потрошувачка на Потрошувачот, испраќа известување до клиентот.  

5. Доставување на фактурата и начин на пријавување во случај на непримање на фактурата  

СБП Енерџи Продаршн ДОО Струмица на своите потрошувачи им ја доставува фактурата електронски и во хартиена форма најдоцна на осумнаестиот ден од месецот за претходниот месец. Фактурата е лесно разбирлива за секој потрошувач и ги содржи сите потребни податоци (податоци за снабдувачот, податоци за потрошувачот, податоци за пресметковите места, референтен бр. на фактурата, детални податоци за потрошените количини...).  
Во случај потрошувачот да не ја  добие фактурата до 20-от ден по истекот на пресметковниот период, тој треба да го извести СБП Енерџи Продаршн ДОО Струмица и да побара да му се издеде препис од предметната фактура. СБП Енерџи Продаршн ДОО Струмица ќе му го достави на Потрошувачот преписот од фактурата во рок од два работни дена од доставеното барање. 

	6. Условите под кои може да се ограничи или прекине снабдувањето

СБП Енерџи Продаршн ДОО Струмица ги известува своите потрошувачи за условите под кои може да им се ограничи или прекине испораката. 
Во случај Потрошувачот да не ги исполнува обврските кои се дефинирани во договорот за снабдување, СБП Енерџи Продаршн ДОО Струмица му испраќа опомена за ограничување или прекинување на испораката. Во опомената за неплатен долг СБП Енерџи Продаршн ДОО Струмица задолжително го наведува изност на неплатениот долг, рокот до кој треба да се плати долгот. Во понатамошниот развој на настаните, во однос на неплаќање на заостанатиот долг, СБП Енерџи Продаршн ДОО Струмица постапува во согласност со член 59 и член 60 од Правилата за снабдување со електрична енергија. 
Исто така, пред истекот на Договорот за снабдување, СБП Енерџи Продаршн ДОО Струмица го известува Потрошувачот за датумот на кој истекува актуелниот договор и датумот на кој ќе биде прекината испораката од негова страна.  
Задолжително, СБП Енерџи Продаршн ДОО Струмица го информира потрошувачот за можноста, доколку не избере нов снабдувач или не го продолжи договорот, во иднина да биде снабдуван од Универзалниот снабдувач или Снабдувачот во краен случај, упатувајќи го каде може да се консултира за нивните услови за снабдување, 


7. Поволностите во поглед на цените што му се достапни на потрошувачот и начинот на нивното остварување

СБП Енерџи Продаршн ДОО Струмица на секој Потрошувач му изготвува анализа на конзумот и му дава препорака за користење на поповолниот тарифен модел. 
Дополнително, кај одредени клиенти СБП Енерџи Продаршн ДОО Струмица на Потрошувачот сугерира одреден поповолен и поисплатлив  режим на работа, доколку тоа е применливо за дејноста која ја врши. 

	8. Содржина, постапка и доставување на информации до потрошувачите

СБП Енерџи Продаршн ДОО Струмица директно, преку својата веб-страница или преку јавните гласила редовно до своите потрошувачи доставува информации за: 

· бонуси, попусти и другите поволности како и начинот и условите за стекнување и
	

престанување на правото на нивно користење; 
· унапредувањата кои спроведува во насока на зголемување на квалитетот на услугите што ги обезбедува; 
· достапни мерки за подобрување на енергетската ефикасност и ефектите од таквите
мерки; 
· препораки за заштеда на електрична енергија; 
· промотивни известувања за влијанијата врз животната средина од користењето на
електрична енергија произведена од обновливи извори. 

9.Начин и постапка за решавање и постапување по приговори и претставки од потрошувачите

Потрошувачот може по официјален пат да поднесе приговор до СБП Енерџи Продаршн ДОО Струмица во случај на: 
· Забелешки во однос на податоците содржани во фактурата (во рок од 8 дена од приемот) 
· во случај на престанок или намалување на испораката; 
· неисполнување или кршење на договорените обврски; 
· несоодветен квалитет на услугите. 

СБП Енерџи Продаршн ДОО Струмица веднаш по добивањето на приговорот од потрошувачот се ангажира да го реши поднесениот приговор на брз, јасен и транспарентен начин, во согласнот со одредбите од член 40 и 43 од Правилата за снабдување со електрична енергија. 

СБП Енерџи Продаршн ДОО Струмица води евиденција на поднесените приговори од потрошувачите кои детално ги анализира со цел да го подобри квалитетот на комерцијалните услуги. 


10.Комуникација на СБП Енерџи Продаршн ДОО Струмица со потрошувачите 
[bookmark: _Hlk16165638]	
СБП Енерџи Продаршн ДОО Струмица на своите потрошувачи  им обезбедува стручна и техничка поддршка и бесплатни совети во врска со сите прашања кои се однесуваат на снабдувањето со електричбна енергија

СБП Енерџи Продаршн ДОО Струмица на своите потрошувачи  им ја овозможува споменатата поддршка преку: 
· 24/7 отворени контакт линии: 070/302799; 
·  Електронска пошта: sbpenergyprodaksn@gmail.com;  office@sbpenergyproduction.com.mk
· Веб страна која ги содржи сите неопходни инфирмации за актуелните и потенцијалните потрошувачи: www.sbpenergyproduction.com.mk


Потсетник за потрошувачите на СБП Енерџи Продаршн ДОО Струмица

